b'\n_START_ARTICLE_\nJustin Timberlake\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nJustin Randall Timberlake se je rodil 31. januarja 1981 v Memphisu, Tennessee, Zdru\xc5\xbeene dr\xc5\xbeave Amerike kot sin mame Lynn Harless (rojena Bomar) in o\xc4\x8deta Randalla Timberlakea. Justin Timberlake ima angle\xc5\xa1ke in nativo-ameri\xc5\xa1ke korenine. Njegov dedek, Charles L. Timberlake, je bil baptisti\xc4\x8dni duhovnik in Justin je bil vzgojen kot baptist, kljub temu pa danes pravi, da verjame "bolj v duha kot v vero."_NEWLINE_Star\xc5\xa1a Justina Timberlakea sta se lo\xc4\x8dila leta 1985 in oba sta se kasneje ponovno poro\xc4\x8dila. Njegova mama, ki danes vodi podjetje Just-in Time Entertainment, se je poro\xc4\x8dila z bankirjem Paulom Harlessom, ko je imel njen sin pet let. Njegov o\xc4\x8de, vodja cerkvenega pevskega zbora ima dva sinova, Jonathana (roj. okoli 1993) in Stevena Roberta (roj. 14. avgusta 1998) iz drugega zakona z Liso Perry. Njegova polsestra, Laura Katherine, je umrla kmalu po rojstvu 14. maja 1997 in Justin Timberlake jo v albumu *NSYNC omeni kot "svojega angela v nebesih". Justin Timberlake je odrasel v Shelby Forestu, majhnem pode\xc5\xbeeljskem mestu med Memphisom in Millingtonom v Tennesseeju. Svojo kariero je za\xc4\x8del s prepevanjem country pesmi v oddaji Star Search, kamor se je prijavil pod imenom "Justin Randall."_NEWLINE_Leta 1993 se je Justin Timberlake pridru\xc5\xbeil igralski zasedbi Disneyjeve televizijske serije The Mickey Mouse Club. Njegovi sodelavci so bili njegovo bodo\xc4\x8de dekle in pop zvezdnica Britney Spears, njegova bodo\xc4\x8da sodelavka pri turneji, Christina Aguilera in njegov bodo\xc4\x8di sodelavec pri glasbeni skupini, JC Chasez. Serija se je kon\xc4\x8dala leta 1994, vendar je Justin Timberlake ostal v stikih s Chasezom in kasneje, leta 1995, sta oba postala \xc4\x8dlana banda, katerega mened\xc5\xbeer je postal Lou Pearlman in ki so mu kasneje nadeli ime \'N Sync.\n_START_SECTION_\n2004 - 2006: Sodelovanja in igranje\n_START_PARAGRAPH_\nPo Super Bowlu je Justin Timberlake svojo glasbeno kariero postavil na stran in se posvetil igranju. Njegova prva filmska vloga je bila novinarja v trilerju Edison Force, ki so ga snemali leta 2004, iz\xc5\xa1el pa je 18. julija 2006. Pojavil se je tudi v filmih Alfa Dog, O\xc4\x8di\xc5\xa1\xc4\x8denje, Kako je propadel svet re\xc5\xbeiserja Richarda Kellyja in glas posodil kralju Artieju Pendragonu v animiranem filmu Shrek 3, ki je iz\xc5\xa1el 18. maja 2008. Kot mladi Elton John se je pojavil tudi v Johnovem videospotu za pesem "This Train Don\'t Stop There Anymore". Justin Timberlake je imel tudi vlogo Rogerja Davisa v filmski verziji rockmuzikala Rent, vendar filma niso posneli, saj je re\xc5\xbeiser Chris Columbus vztrajal, da so najeli orignalne Broadwayske igralce iz muzikala Rent, da bi se bolj videl pravi pomen zgodbe._NEWLINE_Svojo glasbeno kariero je nadaljeval s snemanjem z ostalimi glasbeniki. Po pesmi "Where Is the Love?" je \xc5\xa1e enkrat sodeloval s skupino Black Eyed Peas za pesem "My Style" iz leta 2005 za njihov album Monkey Business. Ko je leta 2005 posnel pesem "Signs" s Snoop Doggom, je Justin Timberlake odkril napako na grlu. 5. maja 2005 je od\xc5\xa1el na operacijo za odstranitev mandeljnov. Obvestili so ga, da nekaj mesecev ne sme ne peti ne govoriti glasno. Poleti leta 2005 je Timberlake za\xc4\x8del z lastnim podjetjem JayTee Records._NEWLINE_Justin Timberlake se je pojavil na cameo posnetku za videospot za pesem Nelly Furtado in Timbalanda, "Promiscuous", ki je iz\xc5\xa1el 3. maja 2006.\n_START_SECTION_\n2006 \xe2\x80\x93 2007: FutureSex/LoveSounds\n_START_PARAGRAPH_\nJustin Timberlake je svoj drugi samostojni glasbeni album, imenovan FutureSex/LoveSounds, izdal 12. septembra 2006. Album, ki ga je Timberlake zasnoval v letu 2005, leto pred izzidom, je pristal na vrhu lestvice Billboard 200, saj je \xc5\xbee v prvem tednu od izzida prodal ve\xc4\x8d kot 684,000 kopij. Album je dosegel tudi naslov albuma, z najve\xc4\x8d prednaro\xc4\x8dili na iTunesu, s Coldplayjevimi posnetki pa se je boril za digitalno najbolje prodajan album v enem tednu. Album so producirali Timbaland in Danja (ki je producirala tudi ve\xc4\x8d drugih albumov), will.i.am, Rick Rubin in Justin Timberlake sam, med drugim pa vklju\xc4\x8duje tudi vokale glasbenikov, kot so Snoop Dogg, Three 6 Mafia, T.I. in will.i.am. Predstavnik studia je album opisal kot album, pri katerem "gre vse za privla\xc4\x8dnost" in s ciljem "ob\xc4\x8dutka odraslosti."_NEWLINE_Glavni singl albuma, "SexyBack", je Justin Timberlake med drugim predstavil tudi na podelitvi nagrad MTV Video Music Awards leta 2006, pesem sama pa je dosegla prvo mesto na lestvici Billboard Hot 100, kjer se je obdr\xc5\xbeala sedem zaporednih tednov. "My Love", druga pesem z albuma, ki jo je tudi produciral Timbaland in vklju\xc4\x8duje vokal raperja T.I.-ja, je dosegla prvo mesto na lestvici Hot 100, tako kot tretji singl z albuma, "What Goes Around.../...Comes Around". Pesem naj bi navdihnil razhod med njegovim prijateljem iz otro\xc5\xa1tva ter poslovnim dru\xc5\xbeabnikom, Tracem Ayalo, in igralko Elisho Cuthbert. V oktobru leta 2006 je Justin Timberlake povedal, da se bo raje bolj osredoto\xc4\x8dal na svojo glasbeno kariero kot pa na igranje, saj bi bilo zanj zapu\xc5\xa1\xc4\x8danje glasbene industrije na tej to\xc4\x8dki "najbolj neumna stvar, kar jih lahko naredim." Bil je posebni nastopajo\xc4\x8di gost na modni prireditvi Victoria\'s Secret leta 2006, kjer je pel pesem "SexyBack". Januarja 2007 je Justin Timberlake kon\xc4\x8dal s turnejo FutureSex/LoveShow. "Summer Love/Set the Mood Prelude" je bil \xc4\x8detrti glasbeni singl iz njegovega albuma, njegov naslednji singl, "LoveStoned/I Think She Knows Interlude", pa je iz\xc5\xa1el v Zdru\xc5\xbeenem kraljestvu. Pesem "Give It to Me", Timbalandov singl, kjer Justin Timberlake zapoje v dru\xc5\xbebi Nelly Furtado je dosegel prvo mesto na lestvici Hot 100 number-one spot._NEWLINE_Februarja 2008 je Justin Timberlake prejel dve nagradi Grammy. Na 50. podelitvi Grammyjev je bil Timberlake nagrajen za najbolj\xc5\xa1i mo\xc5\xa1ki nastop za pesem "What Goes Around...Comes Around" in za plesni posnetek za pesem "LoveStoned/I Think She Knows".\n_START_SECTION_\n2007 \xe2\x80\x93 2010: Sodelovanja in igranje\n_START_PARAGRAPH_\nV aprilu 2007 je bil Justin Timberlake opa\xc5\xbeen med vstopanjem v snemalni studio z Madonno. Tako so se potrdile govorice, da Madonna in Justin Timberlake sodelujeta. Pesem "4 Minutes" je bila prva pesem, ki jo je Timbaland zapel na prireditvi Philadelphia\'s Jingle Ball v Philadelphiji 17. decembra 2007. Ko je pesem 17. marca 2008 iz\xc5\xa1la, je bila obravnavana kot duet med Madonno in Justinom Timberlakeom s stranskimi vokali Timbalanda. To je bil tudi glavni singl iz Madonninega enajstega glasbenega albuma Hard Candy, ki je vseboval tudi \xc5\xa1tiri pesmi, ki so bile napisane v sodelovanju s Timberlakeom. Singl je kasneje postal mednarodna uspe\xc5\xa1nica, pristal je na vrhu lestvic v Avstraliji, Belgiji, na Danskem, v Kanadi, na Finskem, v Italiji, Nem\xc4\x8diji, na Nizozemskem, v \xc5\xa0vici, na \xc5\xa0vedskem, v Zdru\xc5\xbeenem kraljestvu in na Norve\xc5\xa1kem ter se uvrstil med prvih pet v Avstriji, Franciji, Irskem, v Novi Zelandiji in v Zdru\xc5\xbeenih dr\xc5\xbeavah Amerike. Justin Timberlake se pojavi tudi v videospotu za pesem, ki so ga re\xc5\xbeirali Jonas & Fran\xc3\xa7ois. 30. marca 2008 je Justin Timberlake z Madonno nastopil na turneji Hard Candy v Roseland Ballroom v New Yorkju. 6. novembra 2008 je Justin Timberlake z Madonno zapel \xc5\xa1e v Los Angelesu na Madonnini turneji Sticky & Sweet Tour._NEWLINE_Okoli junija 2007 je Justin Timberlake pomagal pri pisanju in produciral pesmi "Nite Runner" in "Falling Down" za album Duran Durana, Red Carpet Massacre, ki je iz\xc5\xa1el 13. novembra tistega leta. Pesem "Falling Down" je v Veliki Britaniji iz\xc5\xa1la dan prej._NEWLINE_Tudi leta 2007 se je Justin Timberlake pojavil v tretjem albumu 50 Centa, Curtis. Timberlake je skupaj s Timbalandom pel stranske vokale za \xc4\x8detrti singl z albuma, "Ayo Technology". V sodelovanju z Lil Wayneom za njegov album Tha Carter III je pel z Nelly Furtado in Timbalandom._NEWLINE_Po tem, ko je kon\xc4\x8dal s turnejo FutureSex/LoveSounds tour tudi v Australasiji in Srednjem vzhodu novembra 2007, se je Justin Timberlake ponovno posvetil tudi igralski karieri. Projekt, ki je potekal zgodaj leta 2008, je vklju\xc4\x8deval komedijo Mikea Myersa, The Love Guru (iz\xc5\xa1la je 20. junija 2008) in dramo Mikea Mereditha The Open Road (iz\xc5\xa1la je 28. avgusta 2008). V marcu 2008 so potrdili, da bo Justin Timberlake tudi eden izmed producentov za ameri\xc5\xa1ko upodobitev perujske komedije My Problem with Women na NBC-ju._NEWLINE_20. novembra 2008 je TV Guide poro\xc4\x8dal, da bo naslednja pesem Justina Timberlakea, "Follow My Lead", kjer stranske glasove med drugim poje tudi Timberlakeova prijateljica, biv\xc5\xa1a zvezdnica YouTubea, Esmee Denters, kmalu dosegljiva za nalaganje na MySpaceu. Ves dobi\xc4\x8dek od pesmi bo od\xc5\xa1el k bolni\xc5\xa1nici za otroke, Shriners Hospitals for Children._NEWLINE_Pozno leta 2009 je pesem "Dead and Gone", ki je nastala v sodelovanju med Justinom Timberlakeom in T.I.-jem, ki sta jo posnela leta 2008, iz\xc5\xa1la kot \xc4\x8detrti glasbeni singl na T.I.-jevem glasbenem albumu Paper Trail. V decembru 2008 je Timberlake potrdil, da se bo pojavil in hkrati tudi produciral nekaj R&B/pop pesmi pevke Ciare v njenem prihajajo\xc4\x8dem albumu Fantasy Ride, ki bo iz\xc5\xa1el 5. maja 2009. Nastopil je na drugem singlu iz albuma, pesmi "Love Sex Magic", videospot za pesem pa je bil sneman 20. februarja 2009. Singl je postal mednarodna uspe\xc5\xa1nica in se uvrstil med prvih deset najbolj\xc5\xa1ih pesmi v \xc5\xa1tevilnih dr\xc5\xbeavah, na vrhu pa v Indiji, Tur\xc4\x8diji in na Tajskem. Singl je bil na 52. podelitvi nagrad Grammy nominiran za najbolj\xc5\xa1e pop sodelovanje med vokalisti._NEWLINE_Justin Timberlake in njegovo produkcijsko podjetje The Y\'s je z Mikeom Elizondom so-napisalo in produciralo pesem "Don\'t Let Me Down" za drugi glasbeni album Leone Lewis, "Echo," ki je v Zdru\xc5\xbeenih dr\xc5\xbeavah Amerike 17. novembra 2009._NEWLINE_Justin Timberlake je so-napisal in zapel stranske vokale za pesem "Carry Out," tretji singl iz Timbalandovega albuma "Shock Value II," ki je iz\xc5\xa1el 1. december 2009.\n_START_SECTION_\nOstalo\n_START_PARAGRAPH_\nOb koncu leta 2002 je bil Justin Timberlake prva slavna osebnost, ki se je pojavila na Punk\'d, seriji, ki jo je ustvaril Ashton Kutcher, da bi ukanil znane osebnosti. Timberlake, ki je jokal med epizodo, je kasneje priznal, da je bil med snemanjem potegav\xc5\xa1\xc4\x8dine pod vplivom marihuane. Tri epizode kasneje je posnel \xc5\xa1e eno epizodo skupaj s Kelly Osbourne, s \xc4\x8dimer je postal prva slavna osebnost, ki se je v seriji pojavila dvakrat. Justin Timberlake je kasneje preslepil Ashtona Kutcherja in Punk\'d v letu 2003 v epizodi NBC-jeve televizijske serije Saturday Night Live._NEWLINE_Justin Timberlake je gostil mnogo glasbenih dogodkov, med drugim tudi European MTV Music Awards leta 2006. 16. decembra 2006 je Justin Timberlake gostil serijo Saturday Night Live in tako \xc5\xbee drugi\xc4\x8d postal gostitelj in hkrati glasbeni gost v seriji. Med tem pojavom sta on in Andy Samberg nastopila z R&B pesmijo, naslovljeno kot "Dick in a Box," ki je bil eden izmed najve\xc4\x8dkrat gledan video na YouTubeu. 9. maja 2009 se je poleg Samberga, Susan Sarandon in Patricie Clarkson pojavil \xc5\xa1e na SNL Digital Short, kjer so nastopili s pesmijo, naslovljeno kot "Motherlover", verzijo pesmi "Dick in a Box"._NEWLINE_Justin Timberlake se je kot gost pojavil tudi v oddaji Jimmyja Fallona, Late Night with Jimmy Fallon, 2. marca 2009._NEWLINE_Leta 2004 je ABC najel Justina Timberlakea, da je napisal pesem za NBA._NEWLINE_Justin Timberlake tudi producent za MTV-jev resni\xc4\x8dnostni \xc5\xa1ov The Phone, ki je premiero dobila 21. aprila 2009. Sode\xc4\x8d po reviji People Magazine, serija "tekmovalce suva naravnost v srce in tako ustvari avanturo, ki je vredna poletja. V \xc5\xa1est ur dolgih epizodah skrivnostni neznanec povabi \xc5\xa1tiri neznance na nevarno igro. \xc4\x8ce sprejmejo, se razdelijo v dve mo\xc5\xa1tvi in upajo, da bodo opravili fizi\xc4\x8dne in psihi\xc4\x8dne izzive, ki spominjajo na film Kdo je Bourne? Matta Damona ali film Na muhi Shie LaBeoufa."_NEWLINE_Justin Timberlake bo s svojo vlogo kralja Artieja nadaljeval tudi v filmu Shrek 4.\n_START_SECTION_\nPoslovanje\n_START_PARAGRAPH_\nJustin Timberlake je eden izmed so-lastnikov ali pokrovitelj treh restavracij v ZDA: "Chi" se je odprla v Zahodbem Hollywoodu, Kalifornija leta 2003, restavraciji "Destino" in"Southern Hospitalty" pa sta se odprli v New Yorku v letu 2006 oziroma v letu 2007. Ima tudi svojo znamko tekile, imenovano 901; ime prihaja iz dela kode obmo\xc4\x8dja njegovega rojstnega mesta, Memphisa, Tennessee._NEWLINE_V letu 2005 je Justin Timberlake oblikoval kolekcijo obla\xc4\x8dil za William Rast skupaj s svojim prijateljem iz otro\xc5\xa1tva, Juanom ("Traceom") Ayalo. Linija, ki je iz\xc5\xa1la leta 2007, je vsebovala jopi\xc4\x8de, puloverje iz ka\xc5\xa1mirja, kavbojke in polo srajce. Nekaj poro\xc4\x8dil je poro\xc4\x8dalo, da je linijo navdihnil Elvis Presley: "Elvis je popolna me\xc5\xa1anica Justina in mene," je povedal Alaya. "Lahko gre\xc5\xa1 nazaj in vidi\xc5\xa1 slike njega v kavbojskih \xc5\xa1kornjih in kavbojskem klobuku z ljubko srajco z gumbi, nato pa ga vidi\xc5\xa1 v smokingu in srajco z okraski na hla\xc4\x8dah. Radi si mislimo: \'\xc4\x8ce bi bil danes \xc5\xa1e \xc5\xbeiv, kaj bi nosil?\'"_NEWLINE_Justin Timberlake producira mnoge reklame, vklju\xc4\x8dno z IMG Sports & Entertainment od aprila 2008. Glavni projekti vklju\xc4\x8dujejo reklamiranje za Sonyjevo elektroniko, Givenchyjeve mo\xc5\xa1ke di\xc5\xa1ave "Play", Audijev "A1" in reklamiranje za podjetje Callaway Golf Company._NEWLINE_Kot amaterski igralec golfa je Justin Timberlake leta 2007 kupil igri\xc5\xa1\xc4\x8de za golfa v svojem domu v Millingtonu, Tennessee, za katerega je zapravil 16 milijonov dolarjev. Igri\xc5\xa1\xc4\x8de se je odprlo 25. julija 2009, vendar se je zaprlo \xc5\xbee 15. januarja 2010, da bi igri\xc5\xa1\xc4\x8de izbolj\xc5\xa1ali v naslednjih \xc5\xa1estih mesecih.\n_START_SECTION_\nDobrodelna dela\n_START_PARAGRAPH_\nJustin Timberlake je bil dejaven pri \xc5\xa1tevilnih dobrodelnih delih, najprej s pomo\xc4\x8djo celotne skupine \'N Sync pri projektu "Challenge for the Children" za vrsto dobrodelnih ustanov, od leta 2001 pa preko svoje organizacije "Justin Timberlake Foundation," ki je prvotno financirala samo programe glasbenega izobra\xc5\xbeevanja v \xc5\xa1olah, danes pa se je raz\xc5\xa1irila v veliko \xc5\xa1ir\xc5\xa1i program. Oktobra 2005 je bil Timberlake z Grammyjem nagrajen za svoje dobrodelno delo skupaj z re\xc5\xbeiserjem/scenaristom Craigom Brewerom, ki tudi prihaja iz Memphisa._NEWLINE_V novembru leta 2007 je Justin Timberlake doniral 100,000 dolarjev iz svoje Avstralske turneje Wildlife Warriors Steveu Irwinu. 23. marca 2008 je doniral \xc5\xa1e 100,000 dolarjev in sicer Memphisovemu muzeju Rock \'n\' Soula oziroma organizaciji Memphis Music Foundation._NEWLINE_12. novembra 2007 je PGA Tour potrdila, da bo Justin Timberlake, ki je navdu\xc5\xa1en golfist, gostil njihovo turnejo v Las Vegasu, ki se za\xc4\x8dne v letu 2008. S Timberlakeovo privolitvijo so ime turneje spremenili v Justin Timberlake Shriners Hospitals for Children Open. Gostil je tudi dobrodelni koncert turneje. Dejavnost je bila uspe\xc5\xa1na in je bila ponovljena v letu 2009. Ocene vrednosti zbranih sredstev, zbranih v sodelovanju s Timberlakeovo organizacijo Shriners Hospitals for Children je med letom 2009 zaslu\xc5\xbeila 9 milijonov dolarjev v Zdru\xc5\xbeenih dr\xc5\xbeavah Amerike.\n_START_SECTION_\nZasebno \xc5\xbeivljenje\n_START_PARAGRAPH_\nZgodaj leta 1999 je Justin Timberlake objavil, da je v resnem razmerju s pop pevko Britney Spears, s katero se je spoznal pri delu za Disneyjevo televizijsko serijo New Mickey Mouse Club. Razmerje se je kon\xc4\x8dalo marca leta 2002, domnevno zaradi razmerja med Spearsovo in koreografom po imenu Wade Robson, prijateljem Timberlakea in Spearsove. Lynn Harless je kot mama povedala, da je bila tudi sama potrta zaradi razhoda, vendar \xc5\xa1e danes govori o Britney Spears dobro: "Britney je odrasla na tleh moje dnevne sobe. Ona dva (Britney in Justin) sta bila skupaj kak\xc5\xa1nih deset ali enajst let, med njima pa je bila od prvega dne opazna kemija. Je zelo ljubko dekle. Naravnost sovra\xc5\xbeim to, skozi kar gre danes." Razhod naj bi navdihnil pesem Justina Timberlakea, "Cry Me A River", eno izmed najbolj popularnih pesmi iz albuma Justified._NEWLINE_Po Britney Spears je Justin Timberlake zavra\xc4\x8dal govorjenje o svojem zasebnem \xc5\xbeivljenju z mediji, zaradi \xc4\x8desar so bile njegove zveze v rumenem tisku tema ugibanj. Pred letom 2001 naj bi bil povezan s pevko/igralko Stacy Ferguson. V sredi leta 2002 naj bi imel romanti\xc4\x8dno zvezo s plesalko Jenno Dewan, med septembrom in oktobrom leta 2002 pa naj bi bil v zvezi z igralko in pevko Alysso Milano. Justin Timberlake je kmalu za tem, ko sta se v aprilu 2003 spoznala na podelitvi nagrad Nickelodeon Kids\' Choice Awards za\xc4\x8del hoditi z igralko Cameron Diaz. V rumenem tisku so se za\xc4\x8dele pojavljati govorice o razhodu, ki pa sta jih Diazova in Timberlake v\xc4\x8dasih prezrla, v\xc4\x8dasih pa zanikala. 16. decembra 2006 je v epizodi serije Saturday Night Live Cameron Diaz Justina Timberlakea najavila kot glasbenega gosta, par pa je dokon\xc4\x8dno objavil razhod. Za tem so tabloidi za\xc4\x8deli poro\xc4\x8dati o domnevnem razmerju med Justinom Timberlakeom in Scarlett Johansson, s katero je posnel videospot za pesem "What Goes Around.../...Comes Around Interlude", Cameron Diaz in Justin Timberlake pa sta skupaj objavila 11. januarja 2007:_NEWLINE_"Ni v najini navadi, da komentirava status najinega razmerja, vendar sva zaradi spo\xc5\xa1tovanja do \xc4\x8dasa, ki sva ga pre\xc5\xbeivela skupaj prisiljena, da to storiva danes, saj je veliko va\xc5\xa1ih zgodb nepravilnih. Kljub temu, da se je najino romanti\xc4\x8dno razmerje kon\xc4\x8dalo, ostajava prijatelja in \xc5\xa1e naprej ljubiva in spo\xc5\xa1tujeva drug drugega." _NEWLINE_Kasneje, v januarju leta 2007, je bilo objavljeno da igralka Jessica Biel hodi z Justinom Timberlakeom, saj so se v javnosti pojavile slike para, kako surfa v Park Cityju, Utah med filmskim festivalom Sundance Film Festival. 12. maja 2007 je bilo objavljenih tudi ve\xc4\x8d slik z njunih zmenkov._NEWLINE_Avgusta 2008 je revija Heat objavila intervju z Justinom Timberlakeom, kjer so ga vpra\xc5\xa1ali tudi o njegovi popolni \xc5\xbeenski, na kar je odgovoril: "Okrog 1.70 metra visoka, lepa zadnjica, Srednjezahodna Ameri\xc4\x8danka z neke vrste nem\xc5\xa1kim priimkom, zelene o\xc4\x8di, velike ustnice, lepa ko\xc5\xbea ... ah ... mi\xc5\xa1i\xc4\x8dasto telo ... " Kakorkoli \xc5\xbee, med pojavom v oddaji The Tonight Show with Jay Leno 11. junija 2008, ko ga je Jay Leno spra\xc5\xa1eval karkoli, povezano z govoricami o nose\xc4\x8dnosti in zaroki, je Timberlake v \xc5\xa1ali odgovoril, da je "zaro\xc4\x8den zaradi sodelovanja v pogovoru z Lenom" in da "na splo\xc5\xa1no lahko vsak zanosi." Par se je raz\xc5\xa1el v aprilu leta 2010._NEWLINE_Justin Timberlake je dobil naslove "privla\xc4\x8dnega mo\xc5\xa1kega" od revij Teen People in Cosmopolitan. 17. februarja 2009 je bil imenovan za "najbolj elegantnega mo\xc5\xa1kega v Ameriki", naslov pa mu je dodelila revija GQ.'